b'\n_START_ARTICLE_\nStavba avstrijskega Parlamenta\n_START_SECTION_\nZgodovina\n_START_PARAGRAPH_\nUstava, znana kot Februarski patent, je bila razgla\xc5\xa1ena leta 1861. Ustanovila je cesarski dr\xc5\xbeavni svet kot avstrijskega zakonodajalca. Zanj je bila konstruirana tudi nova stavba. Prvotni na\xc4\x8drt je predvidel gradnjo dveh lo\xc4\x8denih stavb, eno za gosposko zbornico (Herrenhaus) in eno za predstavni\xc5\xa1ki dom (Abgeordnetenhaus). Vendar pa je po avstro-ogrskem kompromisu (Ausgleich), ki je leta 1867 dejansko ustvaril dvojno monarhijo, kraljestvo Mad\xc5\xbearske je prejelo svojo posebno zakonodajno telo, ponovno prou\xc4\x8dil Parlamentum Publicum in ovrgel prvotni na\xc4\x8drt za dve stavbi._NEWLINE_Predhodnica sedanje stavbe je bil za\xc4\x8dasen predstavni\xc5\xa1ki dom, ki je bil na W\xc3\xa4hringer Stra\xc3\x9fe, ulica na novo dolo\xc4\x8dena kot bulvar Ringstrasse. Postavljena je bila v \xc5\xa1estih tednih v marcu in aprilu 1861 po na\xc4\x8drtu, ki ga je zasnoval Ferdinand Fellner, slavni avstrijski gledali\xc5\xa1ki arhitekt. S svojo postavitvijo z rampo in obmo\xc4\x8djem predverja je bila Abgeordnetenhaus model za poznej\xc5\xa1o stavbo parlamenta. Kon\xc4\x8dan je bil 25. aprila 1861. To za\xc4\x8dasno strukturo je odprl cesar Franc Jo\xc5\xbeef I.. Kmalu zatem so jo zasmehovali kot Schmerlingtheater po ministru Antonu von Schmerlingu. Poslanci Cislajtanije so jo uporabljali do dograditve dana\xc5\xa1njega parlamenta leta 1883, medtem ko je bila gosposka zbornica v Palais Nieder\xc3\xb6sterreich v sklopu sede\xc5\xbea de\xc5\xbeele Spodnje Avstrije.\n_START_SECTION_\nKonstrukcija\n_START_PARAGRAPH_\nNova stavba naj bi stala na starih mestnih utrdbah in obzidju. V svojem znamenitem odloku Es ist Mein Wille iz leta 1857 je cesar Franz Jo\xc5\xbeef I. dolo\xc4\x8dil na\xc4\x8drte za Ringstrasse za zamenjavo starega mestnega obzidja. Parlament naj bi bil na vidnem mestu na bulvarju v bli\xc5\xbeini Hofburga in dunajske mestne hi\xc5\xa1e (Rathaus).._NEWLINE_Imenovana je bila cesarska komisija, da bi razmislila o zasnovi za stavbo parlamenta. Vplivni industrialec in politik Nikolaus Dumba je komisiji predlagal, da bi moral biti njen slog klasi\xc4\x8den in predlog podkrepil z argumentom, da je klasi\xc4\x8dna gr\xc5\xa1ka arhitektura primerna za parlament zaradi povezave starih Grkov in ideala demokracije. Po prou\xc4\x8ditvi razli\xc4\x8dnih nate\xc4\x8dajnih predlogov se je ta komisija odlo\xc4\x8dila za na\xc4\x8drt, ki ga izdelal Theophil Hansen. Zgledoval se je po osnutku za stavbo Zapion v Atenah. Leta 1869 je K.K. Ministrstvo za notranje zadeve  Hansenu naro\xc4\x8dilo oblikovanje nove stavbe avstrijskega parlamenta._NEWLINE_Tla so bila razkopana junija 1874, temeljni kamen ima vgraviran datum 2. september 1874. Isto\xc4\x8dasno se je za\xc4\x8delo delo tudi na bli\xc5\xbenjem Kunsthistorisches Museum in Naturhistorisches Museum na Maria-Theresien-Platz, mestni hi\xc5\xa1i in univerzi. V novembru 1883 so bila dela kon\xc4\x8dana in uradi predstavni\xc5\xa1kega doma so bili dani v uporabo._NEWLINE_4. decembra 1883 je imel predstavni\xc5\xa1ki dom svojo prvo sejo pod predsedovanjem Franza Smolka, 16. decembra 1884 pa gosposka zbornica pod predsedovanjem grofa Trauttmansdorffa. Oba domova sta \xc5\xa1e naprej uradovala v stavbi do konca Avstro-Ogrske leta 1918._NEWLINE_Uradno ime je bilo Reichsratsgeb\xc3\xa4ude (Stavba dr\xc5\xbeavnega sveta) in ulice za stavbo Reichsratsstra\xc3\x9fe,  kar \xc5\xa1e vedno opozarja na prej\xc5\xa1nje ime. Beseda "parlament" je  bila  v uporabi od za\xc4\x8detka.\n_START_SECTION_\nZgodovina zgradbe\n_START_PARAGRAPH_\nStavba je do\xc5\xbeivela burna leta v poznih letih upadanja ve\xc4\x8detni\xc4\x8dne avstrijske monarhije, ki se je raztezala od Dalmacije do Bukovine, kot je bil predstavni\xc5\xa1ki dom izjemno razdeljen z napetostmi med liberalci in konservativci, nem\xc5\xa1kimi nacionalisti in mladimi \xc4\x8de\xc5\xa1kimi poslanci ter tudi med vlado in parlamentom. Znani so bili kot filibusters po parlamentarnih pretepih in nediscipliniranih poslancih, ki so metali \xc4\x8drnilnike drug v drugega. \xc5\xa0ala na dunajskih ulicah je bila, da je bila Atena tako zgro\xc5\xbeena zaradi notranjih politi\xc4\x8dnih bojev, da je namerno obrnila hrbet stavbi. Kljub vsemu je bila stavba prva oblika parlamentarnega sistema za mnoge ljudi v srednji Evropi. Nekateri nekdanji poslanci so nadaljevali svoje politi\xc4\x8dne kariere po razpadu cesarstva in postali pomembni politiki v svojih domovinah._NEWLINE_Reichsratsgeb\xc3\xa4ude je \xc5\xa1e naprej delovala do leta 1918, ko so stavbo zasedli demonstranti med razpadom avstro-ogrske monarhije. Od 21. oktobra 1918 so preostali nem\xc5\xa1ko govore\xc4\x8di poslanci sklicali "za\xc4\x8dasni dr\xc5\xbeavni zbor", najprej v Palais Nieder\xc3\xb6sterreich, od 12. novembra dalje v stavbi parlamenta. Na ta dan so predsedniki skup\xc5\xa1\xc4\x8dine uradno razglasili Republiko Nem\xc5\xa1ko Avstrijo s plo\xc5\xa1\xc4\x8dadi pred stavbo. Ob izglasovanju Avstrijske ustavne skup\xc5\xa1\xc4\x8dine leta 1919 in ustanovitvi Prve avstrijske republike se je sama zgradba preimenovala v Parlament z novim republi\xc5\xa1kim dr\xc5\xbeavnim svetom (Nationalrat) in zveznim svetom (Bundesrat) kot zamenjavo za star predstavni\xc5\xa1ki dom (Abgeordnetenhaus) in gosposko zbornico (Herrenhaus)._NEWLINE_Parlament je bil ohromljen, ko je 4. marca 1933 kancler Engelbert Dollfuss parlamentu odvzel pravico opravljanja njegove funkcije ("z uporabo, kot je to sam imenoval, samoodklopa od parlamenta (Selbstausschaltung des Parlaments), kar je prvi korak k uvajanju avstrofa\xc5\xa1isti\xc4\x8dne diktature. Po "majski ustavi" iz leta 1934 je stavba postala sede\xc5\xbe Bundestaga, formalnega zakonodajalca Zvezne dr\xc5\xbeave Avstrije. Na koncu je izgubila svojo vlogo z avstrijskim an\xc5\xa1luzom k nacisti\xc4\x8dni Nem\xc4\x8diji leta 1938. Nacisti so jo uporabljali kot upravni sede\xc5\xbe dunajskega Reichsgaua. Med drugo svetovno vojno je bila polovica stavbe zelo po\xc5\xa1kodovana zaradi zavezni\xc5\xa1kega bombardiranja in dunajske ofenzive. Deli notranjosti, nekdanja gosposka zbornica in dvorana stebrov so bili popolnoma uni\xc4\x8deni._NEWLINE_V stari zbornici Abgeordnetenhaus je nov kancler Karl Renner 27. aprila 1945 prijavil preporod neodvisne Avstrije, podprt s sovjetskimi vojaki. Max Fellerer in Eugen W\xc3\xb6rle sta bila najeta kot arhitekta za prenovo in ponovno prenovo nekdanje gosposke zbornice za dr\xc5\xbeavni svet in sejno dvorano dr\xc5\xbeavnega sveta za obnovo v sodobnem in funkcionalnem slogu. Dela v prostorih dr\xc5\xbeavnega sveta so bila kon\xc4\x8dana leta 1956. Prvotni videz drugih javno dostopnih prostorov, kot so dvorana stebrov in zunanji videz stavbe, so bili v  glavnem obnovljeni po zasnovi Hansena.\n_START_SECTION_\nZunanjost\n_START_PARAGRAPH_\nBaron von Hansena je za oblikovanje Reichsratsgeb\xc3\xa4ude uporabil neogr\xc5\xa1ki slog, ki je bil v neoklasicizmu v 19. stoletju zelo priljubljen. Hansen je delal v tistem \xc4\x8dasu v Atenah, kjer ga je zaposlil gr\xc5\xa1ko-avstrijski magnat Nikolaus Dumba, ki je bil v odboru za gradnjo nove parlamentarne stavbe._NEWLINE_Hansena je navdihnila zasnova stavbe Zapion v Atenah. Prvotni na\xc4\x8drti za lo\xc4\x8deni stavbi za predstavni\xc5\xa1ki dom in gosposko zbornico so iz prakti\xc4\x8dnih in finan\xc4\x8dnih razlogov odpadli in odlo\xc4\x8dili so se, da bo ena nova stavba za oba domova. Von Hansenov koncept je izra\xc5\xbeal strukturo dr\xc5\xbeavnega sveta (Reichsrat), kot je bilo dolo\xc4\x8deno s tako imenovanim Februarskim patentom leta 1861, ki je dolo\xc4\x8dil ustavno strukturo imperija. Oba domova sta povezana z veliko hipostilno dvorano, ki je bila osrednja struktura. Dvorana naj bi bila sti\xc4\x8di\xc5\xa1\xc4\x8de med me\xc5\xa1\xc4\x8dani in gospodo, ki izra\xc5\xbea strukturo dru\xc5\xbebe v tistem \xc4\x8dasu._NEWLINE_Trikotno \xc4\x8delo se od monarhije ni spremenilo in je okra\xc5\xa1eno s simboli in alegorijami 17 provinc (Kronl\xc3\xa4nder) stare avstro-ogrske monarhije. Rampa je visoka pribli\xc5\xbeno \xc5\xa1tiri metre. Stebri so v korintskem slogu. Na obeh koncih strehe so kvadrige. Poslopje je obkro\xc5\xbeeno z majhnimi povr\xc5\xa1inami trate, ki so bile preoblikovane v parkirna mesta. Stavba je visoka do \xc5\xa1tiri nadstropja.\n_START_SECTION_\nStreha\n_START_PARAGRAPH_\nUstrezno konjskemu krotilcu na rampi na Ringstrasse, osem kvadrig iz brona krasi oba konca strehe. Kvadriga je simbol zmage, ki jih vodi boginja zmage Nike. Atika obeh zbornic je bogata s simboliko, s 76 marmornimi kipi in 66 [[relief (umetnost)|reliefi sestavlja dekorativni ansambel. Obstaja 44 alegori\xc4\x8dnih kipov, ki predstavljajo \xc4\x8dlove\xc5\xa1ke lastnosti in veje \xc4\x8dlove\xc5\xa1ke dejavnosti, medtem ko 32 kipov predstavlja znane osebnosti iz antike. Reliefi so kot alegorije dobri in ustrezajo podro\xc4\x8djem javnega \xc5\xbeivljenja, na katero so vplivale znane osebnosti. Krona de\xc5\xbeel, pomembna mesta in reke imperija so upodobljeni v 50 manj\xc5\xa1ih reliefih. Streha ima najbolj starogr\xc5\xa1ko obliko, okra\xc5\xa1ena s starodavnimi kapiteli v gr\xc5\xa1kem slogu in palmetami, izdelanimi iz bakrene plo\xc4\x8devine.\n_START_SECTION_\nMaterial\n_START_PARAGRAPH_\nOsebna cesarjeva \xc5\xbeelja je bila, da za gradnjo stavb na Ringstrasse uporabijo avstrijski marmor. Tako je bil uporabljen marmor iz vasi Laas iz Tirolske in se velikodu\xc5\xa1no uporabljal na cesarski pala\xc4\x8di Hofburg in Reichsratsgeb\xc3\xa4ude. Za arhitekta barona von Hansena je bil bel, \xc4\x8dvrst kamen kot nala\xc5\xa1\xc4\x8d, saj bi lahko gradniki za fasado in kipi bili videti kot tisti v anti\xc4\x8dni Gr\xc4\x8diji. V desetletjih in s pove\xc4\x8dano onesna\xc5\xbeenostjo zraka se je pokazalo, da je marmor izredno odporen, mo\xc4\x8dnej\xc5\xa1i od njegovega znamenitega sorodnika iz Carrare.\n_START_SECTION_\nDela iz brona\n_START_PARAGRAPH_\n\xc5\xa0tirje bronasti kipi krotilca konja so na obeh spodnjih koncih klan\xc4\x8dine (Auffahrtsrampe). So mo\xc4\x8dan simbol zatiranja strasti, pomemben pogoj za uspe\xc5\xa1no parlamentarno sodelovanje. Zasnoval in izdelal jih je J. Lax, ulili pa so jih v Kaiserlich K\xc3\xb6nigliche Kunst-Erzgie\xc3\x9ferei leta 1897 in 1900. Dodatna bronasta dela sta kvadrigi na vrhu strehe, vsak voz vle\xc4\x8dejo \xc5\xa1tirje konji, ki jih vodi boginja Nike. Na bronastih kipih so bila potrebna obse\xc5\xbena ohranitvena in restavratorska dela leta 1990, ker sta jih po\xc5\xa1kodovala kisli de\xc5\xbe in onesna\xc5\xbeenost zraka. Nadaljnja oksidacija bo razjedla bron v naslednjih desetletjih in povzro\xc4\x8dila luknje v njih. Zaradi ohranitve je bil vsak kip v celoti odlit iz mavca, medtem ko je do\xc5\xbeivel obnovo.\n_START_SECTION_\nVodnjak Pallas Athene\n_START_PARAGRAPH_\nAtenin vodnjak (Pallas-Athene-Brunnen) pred parlamentom so med letoma 1893 in 1902 izdelali Carl Kundmann, Josef Tautenhayn in Hugo Haerdtl, temelji na na\xc4\x8drtih barona von Hansena. V sredini sta vodni bazen in bogato okra\xc5\xa1ena baza. \xc5\xa0tiri figure le\xc5\xbeijo ob vzno\xc5\xbeju Atene in so alegori\xc4\x8dne upodobitve \xc5\xa1tirih najpomembnej\xc5\xa1ih rek v Avstro-Ogrski: na sprednji strani Donava in Inn, na zadnji Elba in Vltava. Ob straneh majhni kupidi jahajo delfine. Kipe Donave, Inna in kupide je naredil Haerdtl, kipe Labe in Vltave pa Kundmann. \xc5\xbdenski kipi naj bi predstavljali zakonodajne in izvr\xc5\xa1ilne pristojnosti dr\xc5\xbeave in jih je naredil Tautenhayn. Spet prevladuje boginja modrosti, Atena, ki stoji na stebru. Atena je oble\xc4\x8dena v oklep s pozla\xc4\x8deno \xc4\x8delado, njena levica nosi sulico, kot jo nosi Nike.\n_START_SECTION_\nOkolica\n_START_PARAGRAPH_\nParlament je obdan z zelenjem. Na severni strani je park Rathausplatz, na ju\xc5\xbeni strani pa majhen travnik zraven Sodne pala\xc4\x8de (Justizpalast). Spomeniki ustanoviteljev prve republike in tudi do dr. Karl Renner so na obeh koncih.\n_START_SECTION_\nVhod\n_START_PARAGRAPH_\nSrednja os od vzhoda do zahoda je razdeljena na predprostor,  vetrolov, atrij, peristil in dve veliki sobi na skrajnem koncu. Za notranjo dekoracijo je von Hansen uporabljal gr\xc5\xa1ke arhitekturne elemente, kot so dorski, jonski in korintski stebri in v dveh sobah pompejski slog \xc5\xa1tukaturne tehnike za stene._NEWLINE_Glavni vhod kot portik je natan\xc4\x8dna kopija vrat Erehtejona na Akropoli v Atenah, ki so opremljena z bronastim portalom. Od glavnega vhoda z Ringstrasse ena pasa\xc5\xbea prehaja v preddverje stavbe, ki vsebuje jonske stebre. Stene so okra\xc5\xa1ene z marmorjem Pavonazzo. Ni\xc5\xa1e vsebujejo kipe gr\xc5\xa1kih bogov. Gledano od vhoda, \xc4\x8de za\xc4\x8dnemo z leve, so Apolon, Atena, Zevs, Hera in Hefajst in z desne Hermes, Demetra, Pozejdon, Artemida in Ares._NEWLINE_Nad ni\xc5\xa1ami z bogovi je friz, dolg ve\xc4\x8d kot 100 m, ki ga je naredil dunajski umetnik Alois Hans Schram, in te\xc4\x8de vzdol\xc5\xbe hodnika in se nadaljuje v atrij. To je alegori\xc4\x8dna upodobitev blagoslova miru, dr\xc5\xbeavljanske vrline in domoljubje._NEWLINE_Nad vhodom, ki vodi k veliki dvorani stebrov (S\xc3\xa4ulenhalle), je friz z alegori\xc4\x8dno upodobitvijo Avstrije na njenem prestolu. Napisan je moto Gut und Blut furs Vaterland ("imetje in kri za svojo domovino"), bojevniki so zaprisegli zvestobo in \xc5\xbeenske prina\xc5\xa1ajo darove.\n_START_SECTION_\nDvorana stebrov\n_START_PARAGRAPH_\nDvorana stebrov (S\xc3\xa4ulenhalle) ali peristil je za vhodom v atrij. Dvorana je dolga pribli\xc5\xbeno 40 m in 23 m \xc5\xa1iroka. 24 korintskih stebrov je izdelanih iz adnetskega marmorja, vsi so monoliti, vsak tehta pribli\xc5\xbeno 16 ton. Stebri nosijo osvetljen glavni strop v sredini in kasetiran stranski del stropa. Tla so iz poliranega marmorja, polo\xc5\xbeeni na beton. Pod njim je sistem za talno ogrevanje in kro\xc5\xbeenje zraka za dvorano._NEWLINE_Na pre\xc4\x8dni osi na koncu dvorane sta dvorana nekdanjega predstavni\xc5\xa1kega doma (na levi) in dvorana nekdanje gosposke zbornice (na desni). Von Hansenova ideja je, da je Dvorana stebrov glavni, osrednji del stavbe. Zasnovana je bila, da deluje kot sti\xc4\x8dna to\xc4\x8dka med obema domovoma parlamenta. Hansen je tudi \xc5\xbeelel, da imajo dvorano, v kateri bi vladar za\xc4\x8del delo parlamenta in govoril s prestola, podobno kot je v britanski tradiciji. Vendar pa te slovesnosti nikoli niso bile v stavbi, saj je cesar Franc Jo\xc5\xbeef osebno preziral parlamentarno telo. Nastopi s prestola pred parlamentarci so bili v Hofburgu._NEWLINE_Arhitekt von Hansen je posebno pozornost namenil oblikovanju in gradnji te dvorane. Marmorna tla so polirana v zapletenem procesu. Kapiteli stebrov so pozla\xc4\x8deni s 23-karatnim (96\xc2\xa0%) zlatom. Friz okoli zidu je 126 m dolg in 2,3 m visok. Zasnoval in naslikal ga je Eduard Lebiedzki. Monumentalna umetnina je za pripravo in oblikovanje potrebovala desetletja in \xc5\xa1tiri leta, od 1907 do 1911, za slikanje. Friz ka\xc5\xbee alegorije na dol\xc5\xbenosti parlamenta na zlatem ozadju._NEWLINE_Dvorana je bila mo\xc4\x8dno po\xc5\xa1kodovana med letalskim bombardiranjem britanske in ameri\xc5\xa1ke vojske med drugo svetovno vojno. 7. februarja 1945 je bila dvorana neposredno zadeta. Vsaj dva stebra in stre\xc5\xa1no okno so bili popolnoma uni\xc4\x8deni. Pozla\xc4\x8den kasetiran strop, pod katerimi je tekel friz na stenah, je bil skoraj popolnoma uni\xc4\x8den. Nekaj pre\xc5\xbeivelih delov friza so odstranili in shranili. \xc5\xa0ele leta 1990 so bili pre\xc5\xbeiveli deli obnovljeni._NEWLINE_Zaradi svoje predstavni\xc5\xa1ke narave Dvorano stebrov uporabljajo ob praznikih, pa tudi za tradicionalne parlamentarne sprejeme predsednika dr\xc5\xbeavnega sveta in zveznega sveta._NEWLINE_Na zadnji strani Dvorane stebrov je sprejemnica (Empfangssalon) predsednika dr\xc5\xbeavnega sveta. Soba je opremljena s pompejanskimi stenskimi dekoracijami v \xc5\xa1tukaturi in velikim steklenim stre\xc5\xa1nim oknom. Na stenah so portreti predsednikov dr\xc5\xbeavnega sveta od leta 1945 dalje._NEWLINE_Za sprejemnico je nekdanja sprejemna dvorana obeh zbornic dr\xc5\xbeavnega sveta. Danes jo uporabljajo za seje odborov in zasli\xc5\xa1anja o financah, dr\xc5\xbeavnem prora\xc4\x8dunu in revizije sodnih zadev s strani Dr\xc5\xbeavnega sveta, od tod njeno sedanje ime, Budgetsaal. Dvorana je bogato okra\xc5\xa1ena z marmorjem, \xc5\xa1tukaturami in bogato kasetiranim stropom v renesan\xc4\x8dnem slogu. Intarzije v stropu so grb 17 Kronl\xc3\xa4nder kraljestev in ozemelj, ki so bile zastopane v dr\xc5\xbeavnem svetu.\n_START_SECTION_\nDvorana dr\xc5\xbeavnega sveta\n_START_PARAGRAPH_\nOd leta 1920 se je nekdanja sejna soba gosposke zbornice uporabljala kot plenarna sejna soba dr\xc5\xbeavnega sveta. Gosposka zbornica (Herrenhaus) je imela svojo dvorano, v kateri se danes sestaja dr\xc5\xbeavni svet. Dvorana je bila zasnovana v klasi\xc4\x8dnem slogu, s sede\xc5\xbei v obliki podkve s pogledom na predsedujo\xc4\x8dega. Dvorana dr\xc5\xbeavnega sveta je bila uni\xc4\x8dena leta 1945 med letalskim bombardiranjem in je bila v celoti obnovljena v sodobnem slogu. Nova dvorana je bila kon\xc4\x8dana leta 1956 in je tipi\xc4\x8den primer arhitekture 1950-tih. Razen kovinskih grbov je skromna, brez okrasja. Preproga je zelena, takrat je veljala za nevtralno, saj ni bila barva nobene politi\xc4\x8dne stranke. Zelena je tudi pomirjevalna, kar je o\xc4\x8ditno pretehtalo pri odlo\xc4\x8ditvi, posebno glede na burne razprave, ki jih je stavba morala prena\xc5\xa1ati pred obema svetovnima vojnama. Za govorni\xc5\xa1kim pultom je vladna klop (Regierungsbank), ki pa je polno zasedena le ob pomembnih dogodkih, kot so izjave vlade (Regierungserkl\xc3\xa4rung) ali govor o dr\xc5\xbeavnem prora\xc4\x8dunu (Budgetrede).\n_START_SECTION_\nDvorana zveznega sveta\n_START_PARAGRAPH_\nJe ob dvorani nekdanje gosposke zbornice in je trenutno senat zveznega sveta Avstrije (Bundesrat). Dvorano so v preteklosti uporabljali kot predprostor in neformalno sejno sobo. Po koncu Avstro-Ogrske in z novo republi\xc5\xa1ko ustavo leta 1920 je nekdanja gosposka zbornica postala zbornica zveznega sveta._NEWLINE_Razporeditev sede\xc5\xbeev sedanjega senata zveznega sveta je podobna kot pri drugih dveh velikih sejnih dvoranah. \xc4\x8clani zveznega sveta sedijo v polkrogu s pogledom na predsedstvo. Na sprednji strani predsedstva je kabinetna klop. Pohi\xc5\xa1tvo je bilo popolnoma obnovljeno leta 1999. Leta 1970 je bil grb Avstrije kot tudi devetih avstrijskih zveznih de\xc5\xbeel name\xc5\xa1\xc4\x8den nad predsedstvom.\n_START_SECTION_\nKultura in turizem\n_START_PARAGRAPH_\nZunanjost avstrijskega parlamenta, predvsem kip in Atenin vodnjak, je ena izmed najlep\xc5\xa1ih delov parlamenta in je bila uvr\xc5\xa1\xc4\x8dena na seznam svetovne kulturne dedi\xc5\xa1\xc4\x8dine. Prav tako je prve stopnje na seznamu stavb._NEWLINE_Od oktobra 2005 je bil zgrajen in odprt center za obiskovalce.'